Restaurant og butikk for mus åpnet i Malmö

En italiensk restaurant og en fransk butikk for mus vekker nysgjerrighet i form av et miniatyrkunstprosjekt i Malmö.

Publisert: Publisert: 14. desember 2016

En restaurant og en butikk for mus har dukket opp i Malmö. Bildene er tatt i september. Foto: Björn Lindgren/TT / NTB scanpix

NTB

Denne artikkelen er over tre år gammel

I disken i den franske butikken Noix de Vie finnes blant annet brød og nøtter. Ved siden av ligger den italienske restauranten Il Topolino som serverer kjeks, og ikke helt uventet, målgruppen tatt i betraktning, ost.

Det er lett å gå rett forbi de to lokalene – ett steg er nok – men unge og gamle har begynt å strømme til stedet for å se nærmere på detaljene. Det hele dreier seg om et kunstprosjekt etablert av noen som på Instagram kaller seg anonymouse_mmx. Det er ukjent hvem som står bak profilen.

Les også LES OGSÅ: Her vil Rema 1000 brygge øl for Rogaland

Unge og gamle tar turen til restauranten for å se nærmere på den. Foto: Björn Lindgren/TT / NTB scanpix

Restauranten og butikken ligger i Bergsgatan i Malmö og har blitt omtalt av blant annet Sydsvenskan og Helsingborgs Dagblad, samt det tyske nyhetsbyrået DPA.

Publisert: Publisert: 14. desember 2016 17:26 Oppdatert: 15. desember 2016 10:17

En restaurant og en butikk med godsaker fra flere land skal lokke lokale mus til å stikke innom. Foto: Björn Lindgren/TT / NTB scanpix